
KVIETIMAS DALYVAUTI RINKOS KONSULTACIJOJE

Gerbiami tiekėjai,

UAB „Mažeikių vandenys“ (toliau – Pirkimo vykdytojas) siekdama tinkamai pasirengti numatomam pirkimui, kviečia Jus dalyvauti rinkos konsultacijoje. Jos metu gauta informacija bus naudojama priimant sprendimus dėl pirkimo organizavimo ir vykdymo. 
Tiekėjo pateikti atsakymai nelaikytini pasiūlymu ir bus naudojami tik rinkos konsultacijos tikslais, siekiant tinkamai pasirengti būsimam pirkimui.
Pirkimo vykdytojas numato įsigyti 2 (du) elektromobilius. Rinkos konsultacijos dalyviai kviečiami susipažinti su pridedamais techninių specifikacijų projektais (rinkos konsultacijai pateikiamos trys techninės specifikacijos, tačiau planuojama įsigyti tik du elektromobilius, dvi iš pateiktų specifikacijų skirtos tam pačiam kėbulo tipui – hečbekui, siekiant įvertinti skirtingus galimus techninius parametrus ir rinkoje siūlomus sprendimus) ir pateikti pastabas, pasiūlymus bei rekomendacijas dėl nustatytų reikalavimų aiškumo, pagrįstumo, proporcingumo, jų atitikties rinkoje siūlomoms prekėms ir kitų su numatomu pirkimu susijusių klausimų. Dalyvavimas rinkos konsultacijoje nesuteikia jos dalyviams jokių išskirtinių teisių dalyvaujant būsimame viešajame pirkime ir neįpareigoja Pirkimo vykdytojo atsižvelgti į visus pateiktus pasiūlymus ar rekomendacijas. Ši rinkos konsultacija nėra viešojo pirkimo paskelbimas.
Maloniai prašome atsakyti į žemiau pateiktus klausimus Centrinės viešųjų pirkimų informacinės sistemos (CVP IS) susirašinėjimo priemonėmis iki 2026-11-12 16:00 val.

(Pirkimas)



	
Rinkos konsultacijoje dalyvaujančio tiekėjo pavadinimas

	Nurodyti tiekėjo pavadinimą



	Nr.
	Klausimas
	Rinkos dalyvio atsakymai 

	1.
	Ar turite pastabų, klausimų dėl techninių specifikacijų projektų? 
(prašome pateikti argumentuotas pastabas bei konkrečių techninės specifikacijos punktų  pakeitimus/patikslinimus, kurie  suteiktų galimybę Jūsų įmonei pasiūlyti techninės specifikacijos reikalavimų visumą atitinkančią prekę)
	

	2.
	Ar Pirkimo vykdytojo skelbiamose techninėse specifikacijose yra perteklinių reikalavimų, kurie nepadeda pasiekti techninėse specifikacijose nustatyto rezultato bei nepagrįstai brangina pasiūlymo kainą?
	

	3.
	Ar siūlomi sprendimai gali riboti kitų tiekėjų galimybes dalyvauti pirkime?
	

	4.
	Prašome nurodyti orientacinę vieno elektromobilio, atitinkančio pateiktos techninės specifikacijos reikalavimus, kainą Eur be PVM ir su PVM bei gamintoją ir modelį, kurio pagrindu apskaičiuota kaina. 
Jeigu pasiūlėte keisti techninės specifikacijos reikalavimus, papildomai nurodykite orientacinę elektromobilio kainą,  jeigu būtų pritaikyti Jūsų siūlomi pakeitimai. Taip pat įvardykite techninės specifikacijos reikalavimus, darančius didžiausią įtaką kainai, ir, jeigu įmanoma, nurodykite jų keitimo poveikį kainai. Ši informacija bus naudojama rengiantis Pirkimui, vertinant techninės specifikacijos reikalavimų pagrįstumą. Ji nebus laikoma tiekėjo komerciniu pasiūlymu ar įsipareigojimu Pirkimo metu pasiūlyti nurodytą kainą.
	


Tiekėjas laisva forma taip pat gali pateikti kitas savo pastabas, pasiūlymus ar klausimus dėl šiame kvietime pateiktų pirkimo dokumentų.
PRIDEDAMA. 
1. Techninė specifikacija SUV (projektas), 2 lapai;
2. Techninė specifikacija (projektas) hečbekas, 2 lapai;
3. Techninė specifikacija (projektas) hečbekas Nr. 2, 2 lapai.

